Օսբոռն Ռեյնոլդս

Օսբոռն Ռեյնոլդս (, ), անգլիացի ֆիզիկոս և ինժեներ, Լոնդոնի թագավորական ընկերության անդամ (1877 թ.-ից)։

Ավարտել է Քեմբրիջի համալսարանը (1867)։ Մանչեստրի համալսարանի պրոֆեսոր (1868)։ Հիմնական աշխատանքները նվիրված են մածուցիկ հեղուկի հոսանքների դինամիկ նմանության տեսությանը։ 1876 – 1883 թվականներին փորձնական եղանակով սահմանել է գլանային խողովակներում լամինար հոսանքից տուրբուլենտ հոսանքի անցնելու հայտանիշը։ Առաջարկել է հեղուկի միջինացված շարժման դիֆերենցիալ հավասարումներ՝ հաշվի առնելով լրացուցիչ (տուրբուլենտ) լարումները։ Զբաղվել է յուղման հիդրոդինամիկական տեսությամբ, ուսումնասիրել կավիտացիայի երևույթը, ձայնի մթնոլորտային բեկունակությունը, ջրի ազատ մակերևույթի վրա ալիքների տարածման խմբային արագությունը, կարծր պատերից հեղուկին ջերմություն հաղորդելու երևույթ են։

Ծանոթագրություններ 

Անգլիացի ֆիզիկոսներ
Ֆիզիկոսներ այբբենական կարգով
Անգլիացի ճարտարագետներ
Քեմբրիջի համալսարանի շրջանավարտներ
Բրիտանացի ճարտարագետներ
Բրիտանացի ֆիզիկոսներ
Իռլանդացի գիտնականներ
Բրիտանական ակադեմիայի անդամներ
Բրիտանացի մեխանիկներ